Sacrosancte Dei ecclesie Sancti Vincentii martiris que est sita intra Matisconum muros, cui Letbaldus preest episcopus. Ego Stephanus et uxor mea Tedrada donamus aliquid ex rebus nostre hereditatis que sunt site in pago Matisconense, in agro Viriacense, in ipsa villa. Donamus et inprimis vineam unam cum supraposito, terminatur a mane et a medio die via publica, a sero Sancte Marie, a circio terra Francorum; infra istas terminationes, has duas vineas donamus Sancto Vincentio. Preterea donamus illi duas portiones; unam medii planti, que terminatur a mane terra Sancti Vincentii, a medio die via publica, a cercio terra Sancte Marie, a sero de ipsa hereditate. Donamus et unum campum in villa Beloysti, terminat a mane et a medio die terra Sancti Stephani, a sero Sancte Marie, a circio Sancti Vincentii. Donamus et alio in loco pratum unum in pago Lugdunensi, terminatur a mane silva vulgari, a medio die terra Humberti, a sero silva vulgari, a circio Rodulfi; infra istas terminationes, hec omnia donamus Sancto Vincentio ut ab isto die faciant rectores Sancti Vincentii quicquid facere voluerint.